Táto lekcia má názov Tangramové algoritmy.
Tangram je hlavolam so siedmimi dielikmi, z ktorých sa dajú skladať iné tvary.
Pomocou algoritmu partnerovi vysvetlíš, ako má hlavolam poskladať.
Algoritmus je vlastne len zoznam krokov, pomocou ktorých sa dá vyriešiť úloha.
Algoritmy používame každý deň pri nakupovaní, zoznamoch či receptoch.
Ak je tvoj algoritmus jednoduchý, dá sa interpretovať rozličnými spôsobmi
a môže sa stať, že ten, kto ho používa, sa nedopracuje k zamýšľanému výsledku.
Ak chceš, aby sa všetci dopracovali k rovnakému výsledku,
tvoj algoritmus musí byť veľmi podrobný a konkrétny.
Ja dnes pomocou algoritmu dokončujem maľbu.
Chcela som skúsiť namaľovať obraz vlkov, no v maľovaní nie som práve najlepšia.
Pre ľudí, ako som ja, našťastie existuje maľovanie podľa čísel.
Človek dostane 40 farieb a na papieri sú malé písmená a čísla,
podľa ktorých viem, akou farbou treba dané políčko vymaľovať.
Maľovanie podľa čísel mi presne povie, kde mám akú farbu použiť.
Pokyny sú veľmi konkrétne, takže ak ich budem nasledovať,
výsledný obraz bude vyzerať výborne.
Je to skvelý algoritmus.
Ak by pokyny neboli dostatočne konkrétne, moji vlci by nevyzerali takto dobre.
Ak chceš, aby niečo vyšlo presne tak, ako si predstavuješ,
snaž sa všetko stanoviť čo najpresnejšie.